Ignotas Zaviša

Ignotas Zaviša (apie 1690–1738 m. rugpjūčio 16 d.) – LDK valstybinis ir karinis veikėjas, Lietuvos didysis ginklininkas (1730–1734 m.), Lietuvos didysis pakamaris (1734–1736 m.) ir Lietuvos dvaro maršalka (1736–1738 m.), Lietuvos kavalerijos generolas-majoras.

Grafas Baštake, Berdičeve ir Zavišine. Minsko, Čečersko, Chslevicko, Sumiliškovsko ir Intursko seniūnas. Baltojo erelio ordino kavalierius (1734 m.)Kawalerowie i statuty Orderu Orła Białego 1705–2008. – Warszawa, 2008..

 Biografija 
Bajorų Zavišų giminės atstovas, herbo „Łabędź“ savininkas. Vienintelis Minsko vaivados Kristupo Stanislovo Zavišos (1660–1721) ir Teresės Tiškevičiūtės, Vladislovo Tiškevičiaus (1644–1684), Lietuvos didžiojo raikytojo, ir Teodoros Aleksandros Sapiegaitės (1639–1678), dukters, sūnus.

1717 metais tėvas išsiuntė jį į riterių mokyklą Drezdene (Saksonija). Savo memuaruose Ignotas Zaviša paliko labai daug įdomių žinių apie tai, kaip praėjo mokslai mokykloje. Išskyrus fechtavimo teoriją ir praktiką, jodinėjimą, užsienio kalbas, istoriją, mechaniką ir geometriją, moksleiviai mokėsi architektūros, piešimo ir braižymo. Karinę architektūrą dėstė majoras Ger, civilinę architektūrą – kapitonas Lebendolcas. Piešimo pamokas dėstė dvaro dailininkas Jokūbas Apelštatas. Po metų kurso mokslų baigimo Ignotas Zaviša padovanojo mokyklos komendantui generolui Jokūbui Frydrikui Flemingui paties nupieštą Seno ir Naujo Drezdeno piešinį.

Sugrįžęs į tėvynę Ignotas Zaviša tarnavo LDK kariuomenėje, kur gavo kavalerijos generolo-majoro laipsnį.

1730 metais buvo renkamas pasiuntiniu (deputatu) nuo Minsko vaivadijos į seimą. Tais pačiais metais gavo Lietuvos didžiojo ginklininko pareigybę. 1734 metais Ignotas Zaviša buvo paskirtas Lietuvos didžiuoju pakamariu, o 1736 metais gavo Lietuvos dvaro maršalkos pareigybę.

1732 metais įkūrė bazilijonų vienuolyną Mažuose Liaduose, kuris buvo jo priežiūroje.Марозава С. Уніяцкая царква ў этнакультурным развіцці Беларусі (1596–1839 гады). – Гродна: ГрДУ, 2001..

 Šeima 

Buvo vedęs kunigaikštytę Marcibelą Oginskaitę, Vilniaus vaivados, kunigaikščio Kazimieros Dominyko Oginskio (m. 1733) ir Eleonoros Vainos (m. 1738) dukterį. Santuoka buvo bevaikė.

Po mirties 1738 metais bevaikio Ignoto Zavišos turtą paveldėjo jo našlė MarcibelaНасевіч В. Тэрыторыя Чэрвеньскага раёна ў перыяд феадалізму // Памяць: Гіст.-дакум. хроніка Чэрвенскага раёна / Уклад.: Г. М. Аўласенка, З. І. Малейка. – Мн.: БЕЛТА, 2000.

 Literatūra 

 Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 1: Абаленскі – Кадэнцыя. – Мінск: Беларуская Энцыклапедыя, 2005. – 684 с.: іл. ISBN 985-11-0314-4.
 Энцыклапедыя гісторыі Беларусі. У 6 т. Т. 3: Гімназіі – Кадэнцыя / Беларус. Энцыкл.; Рэдкал.: Г. П. Пашкоў (гал. рэд.) і інш.; Маст. Э. Э. Жакевіч. – Мн.: БелЭн, 1996. – 527 с.: іл. ISBN 985-11-0041-2.

 Išnašos 

|-

Kategorija:Zavišos
Kategorija:Minsko seniūnai
Kategorija:Lietuvos dvaro maršalkos
Kategorija:Lietuvos didieji ginklininkai
Kategorija:Lietuvos didieji pakamariai
Kategorija:ATR generolai majorai
Kategorija:ATR Seimo atstovai